**Pielikuma Nr. 1**

**„Pārskats par ārstniecības iestādes ambulatoro darbību” aizpildīšanas vadlīnijas**

Lai nodrošinātu Oficiālās statistikas programmas izpildi, kā arī savlaicīgu, precīzu, pilnīgu, viegli saprotamu un starptautiski salīdzināmu veselības aprūpes statistiku, kas nepieciešama veselības aprūpes rādītāju izvērtējumam, visām iestādēm, kas sniedz ambulatoros veselības aprūpes pakalpojumus, katru gadu elektroniski jāiesniedz Slimību profilakses un kontroles centram pielikums Nr. 1 „Pārskats par ārstniecības iestādes ambulatoro darbību”.

Uz pārskata pirmās lapas ārstniecības iestādei jānorāda ārstniecības iestādes pamatdarbības nosaukums un kods, atbilstoši Veselības aprūpes sniedzēju klasifikācijai pēc Ministru kabineta 2017. gada 3. janvāra noteikumiem Nr. 2 „Noteikumi par statistisko klasifikāciju sarakstu un tajā iekļauto statistisko klasifikāciju ieviešanas, uzturēšanas un publicēšanas kārtību”. Gadījumā, ja ārstniecības iestāde īrē telpas vai iekārtas pakalpojumu sniegšanai no citas ārstniecības iestādes, tad attiecīgajās sadaļā „Ārstniecības iestāde, kuras resursus izmanto veselības aprūpes pakalpojumu sniegšanai saskaņā ar ārstniecības iestāžu savstarpēju līgumu” kā ārstniecības iestādes kodu un nosaukumu min tās iestādes, no kuras izmanto konkrētos resursus saskaņā ar līgumu veselības aprūpes pakalpojumu sniegšanai.Tas ir nepieciešams, lai varētu ievākt patiesus statistikas datus par ārstniecības iestādes paveikto darbu un novērstu datu dublēšanos.

Lūdzu ņemt vērā:

* 1.1 tabulu „Ārstniecības iestādes ārstu darbs" ir jāaizpilda tām ārstniecības iestādēm un ārstu praksēm, kuras nav noslēgušas līgumu ar Nacionālo veselības dienestu (NVD).
* Visas iestādes un ārstu prakses, kas ir līgumattiecībās ar NVD, 1.1 tabulu var neaizpildīt, ja dati par visiem ambulatorajiem apmeklējumiem ievadīti NVD VIS sistēmā. Turpretim 1.1 tabula jāaizpilda un tajā jānorāda visi ambulatorie apmeklējumi, ja šajās iestādēs vai ārstu praksēs bijuši arī maksas ambulatorie apmeklējumi, t.sk. mājas vizītes, kas nav ievadīti VIS sistēmā.

Vēršam uzmanību, ka, ja ārstniecības iestādes darbība tiek izbeigta vai īslaicīgi apturēta, ārstniecības iestāde mēneša laikā iesniedz Slimību profilakses un kontroles centrā attiecīgas veidlapas par to periodu, kad darbība tika veikta.

Pārskats par attiecīgo gadu vai darbības periodu jāsagatavo un jānosūta papīra formātā līdz nākamā gada 15. februārim visām ambulatorajām iestādēm. Pārskatu noformē atbilstoši spēkā esošajai dokumentu izstrādāšanas un noformēšanas kārtībai (Ministru kabineta 2018. gada 4. septembra noteikumi Nr. 558 „Dokumentu izstrādāšanas un noformēšanas kārtība”). Pārskatā jābūt norādītam aizpildītāja vārdam, uzvārdam un tālruņa numuram, pārskatam obligāti jābūt apstiprinātai ar iestādes vadītāja parakstu un paraksta atšifrējumu.

**1. sadaļa „Ārstniecības iestādes ambulatorā darbība”**

**1.1. tabula „Ārstniecības iestādes ārstu darbs”**

Tabulas 1. rindā „Kopā” norāda ārstniecības iestādes visu ārstu darbu, ieskaitot PVA - primārās veselības aprūpes ārstu (ģimenes ārsts, pediatrs, internists) darbu. Tabulas 2. rindā „*tajā skaitā* pie ārsta PVA” norāda tikai primārās veselības aprūpes ārstu darbu.

1. kolonnā „Apmeklējumu skaits pie ārsta (ieskaitot profilaktiskos)” norāda apmeklējumu skaitu pie ārsta, izņemot:
2. vizītes pie mutes, sejas un žokļu ķirurga (šo informāciju norāda 5. pielikuma 1. tabulā);
3. palīgkabinetu darbu (laboratorijā, funkcionālās diagnostikas, radioloģijas u.c. kabinetos);
4. neatliekamās medicīniskās palīdzības brigādes apmeklējumus (šo informāciju norāda 10. pielikumā);
5. ārstu komisiju darbu (šos apmeklējumus norāda tabulā 1.2.);
6. mājas vizītes.

2. - 3. kolonnā „*Tajā skaitā slimības dēļ*” norāda apmeklējumu skaitu pie ārsta tikai slimības dēļ. Šo kolonnu vērtību summa nedrīkst būt lielāka par 1. kolonnas vērtību:

2. kolonnā „pieaugušie (18 gadi un vecāki)” norāda pieaugušo skaitu, kuri apmeklējuši ārstu slimības dēļ;

3. kolonnā „bērni (0 – 17 gadi ieskaitot)” norāda bērnu skaitu, kuri apmeklējuši ārstu slimības dēļ.

4. kolonnā „Mājas vizīšu skaits” norāda mājas vizīšu skaitu, ko veicis ārsts, neieskaitot ārstu palīgu (feldšeru), vecmāšu un māsu (medicīnas māsu) mājas vizītes.

5. – 6. kolonnā „*tajā skaitā* pie bērniem” norāda bērnu skaitu, kuriem veikta mājas vizīte:

5. kolonnā „(0 – 17 gadi ieskaitot)” norāda mājas vizīšu skaitu, kas veikt pie bērniem. Šī kolonnas vērtība nedrīkst būt lielāka par 4. kolonnas vērtību;

6. kolonnā „pie slimiem bērniem” norāda mājas vizīšu skaitu kas veikts pie slimiem bērniem. Šī kolonnas vērtība nedrīkst būt lielāka par 5. kolonnas vērtību.

**1.2. tabula „Apmeklējumu skaits ārstu komisiju ietvaros”**

Tabulā norāda kopējo apmeklējumu skaitu pie ārsta, veicot veselības pārbaudes transportlīdzekļu vadītājiem un personām, kuras vēlas iegūt transportlīdzekļa vadītāja kvalifikāciju, veselības pārbaudes, lai izvērtētu personas veselības stāvokļa atbilstību ieroču glabāšanai (nēsāšanai) vai darbam ar ieročiem, obligātās veselības pārbaudes vai cita veida pārbaudes.

**1.3. tabula „Ārstu palīgu (feldšeru), vecmāšu un māsu (medicīnas māsu) darbs”**

Tabulā norāda tikai ārstu palīgu (feldšeru), vecmāšu un māsu (medicīnas māsu) darbu.

1. kolonnā „Apmeklējumu skaits kopā” tiek norādīts kopējais apmeklējumu skaits pie ārstu palīgiem, vecmātēm un medicīnas māsām. Apmeklējumi procedūru dēļ arī uzskatāmi kā patstāvīgi apmeklējumi.

2. – 5. kolonnā jānorāda dati par mājas vizītēm. Tabulas 2. – 5. kolonnas vērtību summai jābūt mazākai vai vienādai ar 1. kolonnas vērtību. Par mājas vizītēm norāda:

2. kolonnā „kopā” norāda kopējo mājas vizīšu skaitu, ko veic ārstu palīgi, vecmātes vai medicīnas māsas;

3. kolonnā „pie bērniem (0 – 17 gadi ieskaitot)” norāda mājas vizīšu skaitu pie bērniem vecumā no 0 – 17 gadiem;

4. kolonnā „pie grūtniecēm un nedēļniecēm” norāda mājas vizīšu skaitu pie grūtniecēm un nedēļniecēm;

5. kolonnā „*tajā skaitā* veselības aprūpe mājās” norāda apmeklējumu skaitu veselības aprūpes mājās.

**2. sadaļa „Ziņas par viena gada vecumu sasniegušiem bērniem”**

Šajā sadaļā informāciju sniedz tikai primārās veselības aprūpes ārsti (ģimenes ārsti, pediatri, internisti). Jānorāda informāciju par krūts barošanu līdz viena gada vecumam.

**Ekskluzīvā zīdīšana** – bērna barošana tikai ar mātes pienu.

1. kolonnā „Bērnu skaits” norāda kopējo bērnu skaitu līdz viena gada vecumam, kuri ir apmeklējuši primārās veselības aprūpes ārstu. Šīs kolonnas bērnu skaits var būt lielāks vai vienāds ar 2., 4., 6. un 8. kolonnas vērtību summu.

2. - 8. kolonnās norāda bērnu līdz viena gada vecumam skaitu, kuri saņēmuši krūts barošanu attiecīgā periodā:

2. – 3. kolonnā „tikai pilnas 6 nedēļas”;

4. – 5. kolonnā „tikai pilnus 3 mēnešus”;

6. – 8. kolonnā „tikai pilnus 6 mēnešus”;

8. kolonna „tikai pilnus 12 mēnešus”.

**3. sadaļa „Diagnostisko nodaļu darbs”**

**3.1. tabula „Endoskopijas kabineta darbība”**

Tabulā norāda endoskopijas kabineta darbību.

Tabulas 1. rindā norāda visas endoskopijas kopā.

Tabulas 1.1 rindā norāda tikai ambulatorajiem pacientiem veiktās endoskopijas.

Tabulas 1.1.1 rindā norāda stacionārajiem pacientiem veiktās endoskopijas, šo rindu aizpilda tikai stacionāri. Katrā kolonnā 1. rindas vērtībai jābūt vienādai ar 1.1 un 1.1.1 rindas attiecīgās kolonnas vērtību summu.

1. kolonnā „Kopā” norāda kopējās veiktās endoskopijas, šīs kolonnas vērtībai jābūt vienādai ar 2., 4., 6. un 8. kolonnu vērtību summu.

2. – 3. kolonnās norāda informāciju par veiktajām ezofagogastroduodenoskopijām:

2. kolonnā „*tajā skaitā* diagnostiskās”, kur norāda visas veiktās ezofagogastroduodenoskopijas;

 3. kolonnā „*no tām* patoloģiska atradne”, kur norāda tikai patoloģiskās

atradnes. Šajā kolonnā vērtība nedrīkst būt lielāka par 2. kolonnas vērtību.

4. – 5. kolonnās norāda informāciju par kolonoskopijām:

4. kolonnā „*tajā skaitā* diagnostiskās”, kur norāda visas veiktās kolonoskopijas;

 5. kolonnā „ *no tām* patoloģiska atradne”, kur norāda tikai patoloģiskās

atradnes. Šajā kolonnā vērtība nedrīkst būt lielāka par 4. kolonnas vērtību.

6. – 7. kolonnās norāda informāciju par bronhoskopijām:

4. kolonnā „*tajā skaitā* diagnostiskās”, kur norāda visas veiktās bronhoskopijas;

 5. kolonnā „ *no tām* patoloģiska atradne”, kur norāda tikai patoloģiskās

atradnes. Šajā kolonnā vērtība nedrīkst būt lielāka par 4. kolonnas vērtību.

8. kolonnā norāda pārējās endoskopijas.

**3.2. tabula „Funkcionālo spēju novērtēšanas struktūrvienības darbība”**

Tabulā norāda funkcionālo spēju novērtēšanas struktūrvienības darbību.

1. rindā „Izdarīto izmeklējumu skaits kopā” norāda kopējo veikto funkcionālo spēju novērtēšanu skaitu.

1.1 rindā „*tajā skaitā* ambulatoriem pacientiem” norāda kopējo veikto funkcionālo spēju novērtēšanu skaitu ambulatorajiem pacientiem, iekļaujot arī izmeklējumus, kas veikti stacionāra ambulatorajā nodaļā, t.sk. pacientiem, kas ir stacionāra pacienti.

**3.3. tabula „Laboratorijas darbība”**

Tabulā norāda informāciju par laboratorijas darbību, šo informāciju sniedz tikai laboratorijas.

1. rindā „Kopējais analīžu skaits (visa veida analīzes)” norāda visa veida analīzes, kas veiktas gan ambulatorajiem, gan stacionārajiem pacientiem.

1.1. rindā „*tajā skaitā* ambulatoriem pacientiem” norāda analīžu skaitu, kas veiktas tikai ambulatorajiem pacientiem.

1. rindā „Dzemdes kakla onkocitoloģisko izmeklējumu skaits sievietēm” norāda onkocitoloģisko izmeklējumu skaitu, kas veikts sievietēm. Šajā rindā jāiekļauj arī patoloģiskās atradnes (2.1 – 2.5 rindas):

2.1 rindā „neskaidras nozīmes daudzkārtainā plakanā (skvamozā) epitēlija šūnu atipiskās izmaiņas”, kur jānorāda izmeklējumu skaits, kur atrastas neskaidras nozīmes daudzkārtainā plakanā (skvamozā) epitēlija šūnu atipiskās izmaiņas;

2.2 rindā „viegla dzemdes kakla displāzija”, kur jānorāda izmeklējumu skaits, kur atrasta viegla dzemdes kakla displāzija.

2.3 rindā „vidēji smaga un smaga dzemdes kakla displāzija”, kur jānorāda izmeklējumu skaits, kur atrasta vidēji smaga un smaga dzemdes kakla displāzija.

2.4 rindā „neskaidras nozīmes glandulārā epitēlija šūnu atipiskās izmaiņas”, kur jānorāda izmeklējumu skaits, kur atrastas neskaidras nozīmes glandulārā epitēlija šūnu atipiskās izmaiņas.

2.5 rindā „malignizācijas pazīmes”, kur jānorāda izmeklējumu skaits, kur atrastas malignizācijas pazīmes.

Tabulas kolonnās norāda:

1. kolonnā „Skaits” norāda visu laboratorijas analīžu skaitu.
2. kolonnā „tajā skaitā valsts skrīninga programmas ietvaros” norāda 2. rindas un 2.1 - 2.5 apakšrindu izmeklējumu skaitu sievietēm, kuras to veikušas valsts skrīninga programmas ietvaros.

**4. sadaļa „Ārstniecības iestādes struktūrvienību darbs”**

Sadaļas tabulas aizpilda par pārlieto devu daudzumu, nevis daudzumu litros.

**4.1. tabula „Asins komponentu pārliešana”**

Tabulā norāda asins komponentu pārlieto devu skaitu atsevišķi:

1. kolonnā „Eritrocītu masa”;
2. kolonnā „Svaigi saldēta plazma”;
3. kolonnā „Trombocītu masa”;
4. kolonnā „Krioprecipitāts”;
5. kolonnā „Autologā eritrocītu masa”.
6. kolonnā „Pārlieto devu skaits kopā” jānorāda kopējo pārlieto asins komponentu skaitu. Šīs kolonnas vērtībai jāsakrīt ar 1. – 5. kolonnas vērtību summu.

**4.2. tabula „Hemodialīzes nodaļas darbība”**

Tabulā norāda kopējo izdarīto hemodialīžu skaitu.

**4.3. tabula „Rehabilitācijas un fizikālās terapijas nodaļas darbība”**

Tabulā norāda rehabilitācijas un fizikālās terapijas nodaļas darbību:

1. rindā „Izdarīto procedūru skaits kopā” norāda procedūras, kas veiktas gan ambulatoriem, gan stacionāriem pacientiem.

1.2 rindā „*tajā skaitā* ambulatoriem pacientiem” norāda procedūru skaitu, kas veiktas tikai ambulatorajiem pacientiem.

Tabulā kolonnās norāda:

1. kolonnā „Fizikālās terapijas procedūras” norāda
2. kolonnā „Terapeitisko vingrinājumu pielietojums (grupās un individuāli)”
3. kolonnā „Ārstnieciskā masāža (tajā skaitā segmentārā un punktu)”
4. kolonnā „Mīksto audu tehnikas”

**5. sadaļa „Ambulatorais ķirurģiskais darbs”**

Tabulā norāda visas ambulatorās operācijas, neieskaitot dienas stacionārā veiktās.

1. – 2. kolonnā „Izdarīto operāciju skaits” norāda izdarīto operāciju skaitu:

1. kolonnā „kopā” norāda izdarīto operāciju skaitu kopā gan pieaugušajiem, gan bērniem.

2. kolonnā „tajā skaitā bērniem (0 – 17 gadiem ieskaitot)” norāda operāciju skaitu, kas veiktas tikai bērniem vecumā no 0 līdz 17 gadiem.

3. – 4. kolonnā „Operēto pacientu skaits” norāda operēto pacientu skaitu:

3. kolonnā „kopā” norāda operēto pacientu skaitu gan pieaugušos, gan bērnus.

4. kolonnā „tajā skaitā bērni (0 – 17 gadiem ieskaitot)” norāda tikai operēto bērnu skaitu vecumā no 0 – 17 gadiem.